பயனில பல்லார்முற் சொல்ல னயனில  நட்டார்கட் செய்தலிற் றீது பயன் இல பல்லார் முன் சொல்லல் நயன் இல நட்டார்கண் செய்தலின் தீது (02) பரிமேலழகர் உரை (இதன்பொருள்) பயன் இல பல்லார்முன் சொல்லல்= பயனிலவாகிய சொற்களை அறிவுடையார் பலர் முன்பே ஒருவன் சொல்லுதல்; நயன் இல நட்டார்கண் செய்தலின் தீது= விருப்பமிலவாகிய செயல்களைத் தன் நட்டார்மாட்டுச் செய்தலினும் தீது. பரிமேலழகர் உரை விளக்கம் 'விருப்பமில', வெறுப்பன. இச்சொல் அச்செயலினும் மிக இகழற்பாடு பயக்கும் என்பதாம். திருக்குறள் 193 (நயனில)